CELEX: 32020D0728
Language: lv
Date: 2020-05-29 00:00:00
Title: Komisijas Īstenošanas lēmums (ES) 2020/728 (2020. gada 29. maijs) par dažiem vieglajiem pasažieru automobiļiem un vieglajiem komerciālajiem transportlīdzekļiem paredzētos 12 V motorģeneratoros izmantotās efektīvās ģeneratorfunkcijas apstiprināšanu par inovatīvu tehnoloģiju saskaņā ar Eiropas Parlamenta un Padomes Regulu (ES) 2019/631 (Dokuments attiecas uz EEZ)

2.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 170/21
               
            
         KOMISIJAS ĪSTENOŠANAS LĒMUMS (ES) 2020/728
         (2020. gada 29. maijs)
         par dažiem vieglajiem pasažieru automobiļiem un vieglajiem komerciālajiem transportlīdzekļiem paredzētos 12 V motorģeneratoros izmantotās efektīvās ģeneratorfunkcijas apstiprināšanu par inovatīvu tehnoloģiju saskaņā ar Eiropas Parlamenta un Padomes Regulu (ES) 2019/631
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/631 (2019. gada 17. aprīlis) par CO2 emisiju standartu noteikšanu jauniem vieglajiem pasažieru automobiļiem un jauniem vieglajiem komerciālajiem transportlīdzekļiem un ar kuru atceļ Regulu (EK) Nr. 443/2009 un Regulu (ES) Nr. 510/2011 (1), un jo īpaši tās 11. panta 4. punktu,
         tā kā:
         
                     (1)
                  
                  
                     2019. gada 20. septembrī ražotāji Bayerische Motoren Werke AG, Daimler AG, FCA Italy S.p.A, Honda Motor Europe Ltd, Hyundai Motor Europe Technical Center GmbH, Jaguar Land Rover LTD, Automobile Citroen, Automobile Peugeot, PSA Automobiles SA, Renault, SEG Automotive Germany GmbH, Volkswagen AG, Volkswagen AG Nutzfahrzeuge un piegādātājs Valeo Electrification Systems atbilstoši Komisijas Īstenošanas regulas (ES) Nr. 725/2011 (2) 12.a pantam iesniedza kopīgu pieprasījumu grozīt Komisijas Īstenošanas lēmumu (ES) 2017/785 (3), lai paplašinātu inovatīvās tehnoloģijas apstiprinājumu attiecībā uz tās izmantošanu M1 kategorijas hibrīdelektriskos transportlīdzekļos bez ārējas uzlādes (NOVC-HEV) un vieglajos pasažieru automobiļos, kas spēj darboties ar konkrētām alternatīvām degvielām.
                  
               
                     (2)
                  
                  
                     2019. gada 1. oktobrī ražotāji Daimler AG, FCA Italy S.p.A, Hyundai Motor Europe Technical Center GmbH, Jaguar Land Rover LTD, Mitsubishi Electric Corporation, Opel Automobile GmbH-PSA, Automobile Citroen, Automobile Peugeot, PSA Automobiles SA, Renault, SEG Automotive Germany GmbH, Volkswagen AG, Volkswagen AG Nutzfahrzeuge un piegādātājs Valeo Electrification Systems atbilstoši Regulas (ES) 2019/631 11. pantam iesniedza kopīgu pieteikumu, lai 12 V motorģeneratoru efektīvo ģeneratorfunkciju apstiprinātu par inovatīvu tehnoloģiju attiecībā uz dažiem vieglajiem komerciālajiem transportlīdzekļiem, ieskaitot NOVC-HEV un vieglos komerciālos transportlīdzekļus, kas spēj darboties ar konkrētām alternatīvām degvielām.
                  
               
                     (3)
                  
                  
                     12 V motorģenerators var darboties vai nu kā elektromotors, kas elektroenerģiju pārvērš mehāniskā enerģijā, vai kā ģenerators, kas mehānisko enerģiju pārvērš elektroenerģijā, t. i., līdzīgi kā maiņstrāvas ģenerators. Tehnoloģija, uz kuru attiecas grozījumu pieprasījums un pieteikums, ir definēta kā 12 V motorģeneratora efektīvā ģeneratorfunkcija.
                  
               
                     (4)
                  
                  
                     Ņemot vērā to, ka grozījumu pieprasījums un apstiprinājuma pieteikums attiecas uz vienu un to pašu inovatīvo tehnoloģiju, un to, ka šīs tehnoloģijas izmantošanai attiecīgajās transportlīdzekļu kategorijās piemēro vienādus nosacījumus, gan grozījumu pieprasījumu, gan apstiprinājuma pieteikumu ir lietderīgi iekļaut vienā lēmumā.
                  
               
                     (5)
                  
                  
                     Grozījumu pieprasījums un apstiprinājuma pieteikums ir izvērtēts saskaņā ar Regulas (ES) 2019/631 11. pantu, Īstenošanas regulu (ES) Nr. 725/2011 un Komisijas Īstenošanas regulu (ES) Nr. 427/2014 (4), kā arī Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Eiropas Parlamenta un Padomes Regulai (EK) Nr. 443/2009 (5) (2018. gada jūlija redakcija) (6). Gan pieprasījums, gan pieteikums atbilst oficiālajām prasībām; atbilstoši Regulas (ES) 2019/631 11. panta 3. punktam pieteikumam bija pievienots neatkarīgas un sertificētas iestādes sagatavots verifikācijas ziņojums.
                  
               
                     (6)
                  
                  
                     12 V motorģeneratora efektīvā ģeneratorfunkcija, ko paredzēts izmantot ar parastu iekšdedzes motoru darbināmā vieglajā pasažieru automobilī, ar Īstenošanas lēmumu (ES) 2017/785 jau ir apstiprināta par inovatīvu tehnoloģiju, kura spēj CO2 emisijas samazināt tādā veidā, ka ar mērījumiem, kurus veic kā daļu no Komisijas Regulā (EK) Nr. 692/2008 (7) noteiktā Eiropas Jaunā braukšanas cikla emisijas testa, ir iespējams konstatēt tikai daļēji. Novērtējums liecina, ka apstiprinātā ekoinovācija tādos pašos apstākļos spēj samazināt arī citu kategoriju transportlīdzekļu CO2 emisijas.
                  
               
                     (7)
                  
                  
                     Pieteikuma iesniedzēji ir pierādījuši, ka 12 V motorģeneratora efektīvā ģeneratorfunkcija spēj samazināt ar parastu iekšdedzes motoru darbināma vieglā pasažieru automobiļa CO2 emisijas tāpat kā vieglajiem pasažieru automobiļiem ar tāda paša veida spēka pārvadu.
                  
               
                     (8)
                  
                  
                     M1 un N1 kategorijas NOVC-HEV, kuriem saskaņā ar ANO EEK Noteikumu Nr. 101 (8) 8. pielikuma 5.3.2. punktu drīkst izmantot nekoriģētas izmērītās degvielas patēriņa un CO2 emisijas vērtības, šā lēmuma vajadzībām ir lietderīgi uzskatīt par ekvivalentiem ar parastu iekšdedzes motoru darbināmiem M1 un N1 kategorijas transportlīdzekļiem.
                  
               
                     (9)
                  
                  
                     Pieteikuma iesniedzēji ir pierādījuši, ka Īstenošanas lēmumā (ES) 2017/785 noteiktā testēšanas metodoloģija, ar kuru testē CO2 aiztaupījumus, ko gūst no 12 V motorģeneratora efektīvās ģeneratorfunkcijas izmantošanas ar parastu iekšdedzes motoru darbināmā vieglajā pasažieru automobilī, ir piemērota tādu aiztaupījumu noteikšanai, kuri gūti no šīs tehnoloģijas izmantošanas vieglajos komerciālajos transportlīdzekļos, kā arī dažos M1 un N1 kategorijas NOVC-HEV.
                  
               
                     (10)
                  
                  
                     Ņemot vērā aizvien pieaugošo vieglo pasažieru automobiļu un vieglo komerciālo transportlīdzekļu īpatsvaru, kas spēj darboties ar sašķidrināto naftas gāzi (LPG), saspiesto dabasgāzi (CNG) vai E85 degvielu, pieprasījuma iesniedzēji jo īpaši ir pieprasījuši šā lēmuma darbības jomā iekļaut arī minētos transportlīdzekļus un attiecīgi pielāgot dažus koeficientus testēšanas metodoloģijā.
                  
               
                     (11)
                  
                  
                     Pamatojoties uz E85 degvielas ierobežoto pieejamību Savienības tirgū kopumā, šo degvielu tomēr nav lietderīgi testēšanas metodoloģijas vajadzībām nošķirt no benzīna.
                  
               
                     (12)
                  
                  
                     Attiecībā uz to, ka testēšanas metodoloģijai pievienota motorģeneratora piestrādes procedūra, pieteikumā nav izklāstīta pietiekami precīza informācija ne par to, kā šāda piestrādes procedūra būtu jāveic, ne to, kā tās ietekme būtu jāņem vērā. Turklāt Īstenošanas lēmumā (ES) 2017/785 izklāstītajā testēšanas metodoloģijā šādu ietekmi jau varēja ņemt vērā, jo vajadzības gadījumā varēja piemērot prasību, ka motorģeneratora ģeneratorfunkcijas lietderība jāmēra vismaz piecas reizes. Tā kā motorģeneratora ģeneratorfunkcijas lietderību nosaka, pamatojoties uz mērījumu vidējiem rezultātiem, tad piestrādes ietekmi, pozitīvu vai negatīvu, var attiecīgi ņemt vērā galīgajā lietderības noteikšanā, vajadzības gadījumā palielinot mērījumu skaitu. Ņemot vērā iepriekš teikto, nav lietderīgi testēšanas metodoloģijai pievienot papildu konkrētu piestrādes procedūru, kas ierosināta pieteikumos.
                  
               
                     (13)
                  
                  
                     Ņemot vērā iepriekš izklāstītos apsvērumus, Īstenošanas lēmumā (ES) 2017/785 noteiktā testēšanas metodoloģija ar konkrētam degvielas veidam pielāgotiem koeficientiem būtu jāuzskata par piemērotu tādu CO2 aiztaupījumu noteikšanai, kas gūti no inovatīvās tehnoloģijas, kas izmantota N1 kategorijas transportlīdzekļos ar iekšdedzes motoru, M1 un N1 kategorijas NOVC-HEV, kā arī M1 un N1 kategorijas transportlīdzekļos, kas spēj darboties ar konkrētām alternatīvām degvielām.
                  
               
                     (14)
                  
                  
                     Ražotājiem būtu jādod iespēja iesniegt tipa apstiprinātājai iestādei pieteikumu par to CO2 aiztaupījumu sertifikāciju, kas gūti no inovatīvās tehnoloģijas izmantošanas, ja šajā lēmumā noteiktie nosacījumi ir izpildīti. Šajā nolūkā ražotājiem būtu jānodrošina, ka sertifikācijas pieteikumam ir pievienots neatkarīgas un sertificētas iestādes sagatavots verifikācijas ziņojums, kurā ir apstiprināts, ka inovatīvā tehnoloģija atbilst šā lēmuma nosacījumiem un ka aiztaupījumi ir noteikti atbilstoši šajā lēmumā noteiktajai testēšanas metodoloģijai.
                  
               
                     (15)
                  
                  
                     Lai sekmētu inovatīvās tehnoloģijas plašāku izmantošanu jaunos transportlīdzekļos, ražotājam vajadzētu būt iespējai iesniegt vienu pieteikumu, kurā tiek lūgts sertificēt CO2 aiztaupījumus no efektīvām ģeneratorfukncijām, kas izmantotas vairākos 12 V motorģeneratoros. Tomēr ir lietderīgi nodrošināt, ka šādas iespējas izmantošanas gadījumā tiek piemērots mehānisms, kas stimulē tikai tādu motorģeneratoru plašāku izmantošanu, kam ir vislielākais lietderības koeficients.
                  
               
                     (16)
                  
                  
                     Tipa apstiprinātājas iestādes pienākums ir rūpīgi pārbaudīt, ka no inovatīvās tehnoloģijas izmantošanas gūto CO2 aiztaupījumu sertificēšanas nosacījumi ir izpildīti, kā noteikts šajā lēmumā. Ja sertifikācija tiek piešķirta, atbildīgajai tipa apstiprinātājai iestādei būtu jāpārliecinās, ka visi sertificēšanā izvērtētie elementi ir ierakstīti testa ziņojumā un tiek glabāti kopā ar verifikācijas ziņojumu un ka šī informācija pēc pieprasījuma ir pieejama Komisijai.
                  
               
                     (17)
                  
                  
                     Lai varētu noteikt vispārīgo ekoinovācijas kodu, kas saskaņā ar Eiropas Parlamenta un Padomes Direktīvas 2007/46/EK (9) I, VIII un IX pielikumu lietojams attiecīgajos tipa apstiprinājuma dokumentos, inovatīvās tehnoloģijas apzīmēšanai ir jāpiešķir individuāls kods.
                  
               
                     (18)
                  
                  
                     No 2021. gada ražotāju atbilstību tiem noteiktajiem īpatnējo CO2 emisiju mērķrādītājiem noteiks uz to CO2 emisiju pamata, kuras noteiktas atbilstoši Komisijas Regulā (ES) 2017/1151 (10) norādītajai vispārēji harmonizētajai vieglo transportlīdzekļu testa procedūrai (WLTP). Tādējādi CO2 aiztaupījumus, kas gūti no inovatīvās tehnoloģijas, kura sertificēta, atsaucoties uz šo lēmumu, var ņemt vērā tikai tad, kad tiek aprēķinātas ražotāju vidējās īpatnējās CO2 emisijas par 2020. kalendāro gadu,
                  
               IR PIEŅĒMUSI ŠO LĒMUMU.
         
            1. pants
            Inovatīvā tehnoloģija
            Ar šo 12 V motorģeneratorā izmantotā efektīvā ģeneratorfunkcija, kā minēts Īstenošanas lēmumā (ES) 2017/785, tiek apstiprināta par inovatīvu tehnoloģiju Regulas (ES) 2019/631 11. panta nozīmē, ņemot vērā, ka Regulā (EK) Nr. 692/2008 noteiktā testēšanas standartprocedūra to aptver tikai daļēji, un ar nosacījumu, ka tiek izpildīti šādi nosacījumi:
            
                        a)
                     
                     
                        inovatīvā tehnoloģija ir izmantota vieglajos komerciālajos transportlīdzekļos (N1 kategorija) ar iekšdedzes motoru, kurš darbojas ar benzīnu, dīzeļdegvielu, sašķidrinātu naftas gāzi (LPG), saspiesto dabasgāzi (CNG) vai E85 degvielu, vai M1 vai N1 kategorijas hibrīdelektriskos transportlīdzekļos bez ārējas uzlādes (NOVC-HEV), kuri atbilst Apvienoto Nāciju Organizācijas Eiropas Ekonomikas komisijas Noteikumu Nr. 101 8. pielikuma 5.3.2. punkta 3) apakšpunkta prasībām;
                     
                  
                        b)
                     
                     
                        ģeneratorfunkcijas lietderība, kas noteikta atbilstoši pielikumā noteiktajai metodoloģijai, ir vismaz:
                        
                                    i)
                                 
                                 
                                    73,8 % – transportlīdzekļiem, ko darbina ar benzīnu vai E85 degvielu, izņemot motorus ar turbopūti;
                                 
                              
                                    ii)
                                 
                                 
                                    73,4 % – transportlīdzekļiem, ko darbina ar benzīnu vai E85 degvielu, ar turbopūti;
                                 
                              
                                    iii)
                                 
                                 
                                    74,2 % – transportlīdzekļiem ar dīzeļmotoru;
                                 
                              
                                    iv)
                                 
                                 
                                    74,6 % – transportlīdzekļiem, ko darbina ar LPG, izņemot motorus ar turbopūti;
                                 
                              
                                    v)
                                 
                                 
                                    74,1 % – transportlīdzekļiem, ko darbina ar LPG, ar turbopūti;
                                 
                              
                                    vi)
                                 
                                 
                                    76,3 % – transportlīdzekļiem, ko darbina ar CNG, izņemot motorus ar turbopūti;
                                 
                              
                                    vii)
                                 
                                 
                                    75,7 % – transportlīdzekļiem, ko darbina ar CNG, ar turbopūti.
                                 
                              
                  
         
            2. pants
            Atskaites tehnoloģija
            Atskaites tehnoloģija ir maiņstrāvas ģenerators ar maksimālo masu 7 kg un 67 % lietderību.
         
         
            3. pants
            Pieteikums CO2 aiztaupījumu sertifikācijai
            
               1.   Ražotājs, atsaucoties uz šo lēmumu, var tipa apstiprinātāju iestādi lūgt sertificēt CO2 aiztaupījumus, kas gūti no tās tehnoloģijas izmantošanas, kura apstiprināta atbilstoši 1. pantam (“inovatīvā tehnoloģija”) un kura izmantota vienā vai vairākos efektīvos 12 V motorģeneratoros.
            
            
               2.   Ražotājs nodrošina, ka sertifikācijas pieteikumam ir pievienots neatkarīgas un sertificētas iestādes sagatavots verifikācijas ziņojums, kurā ir apstiprināta atbilstība 1. pantā izklāstītajiem nosacījumiem.
            
            
               3.   Ja aiztaupījumi ir sertificēti atbilstoši 3. pantam, ražotājs nodrošina, ka sertificētie CO2 aiztaupījumi un 5. panta 1. punktā minētais ekoinovācijas kods ir ierakstīti attiecīgo transportlīdzekļu atbilstības sertifikātos.
            
         
         
            4. pants
            CO2 aiztaupījumu sertifikācija
            
               1.   Tipa apstiprinātāja iestāde nodrošina, ka no inovatīvās tehnoloģijas izmantošanas gūtie CO2 aiztaupījumi ir noteikti ar pielikumā izklāstīto metodoloģiju.
            
            
               2.   Ja ražotājs iesniedz pieteikumu, kurā lūdz sertificēt CO2 aiztaupījumus no inovatīvās tehnoloģijas, kas saistībā ar viena transportlīdzekļa versiju izmantota vairāk nekā vienā 12 V motorģeneratorā, tipa apstiprinātāja iestāde nosaka, ar kuru testēto 12 V motorģeneratoru tiek iegūti vismazākie CO2 aiztaupījumi. Šo vērtību izmanto 4. punkta vajadzībām.
            
            
               3.   Ja inovatīvā tehnoloģija ir izmantota divu degvielu vai maināmas degvielas transportlīdzeklī, apstiprinātāja iestāde CO2 aiztaupījumus reģistrē šādi:
               
                           a)
                        
                        
                           divu degvielu transportlīdzekļiem, kuru darbināšanai izmanto benzīnu un gāzveida degvielu, reģistrē CO2 aiztaupījumu vērtību attiecībā uz LPG vai CNG degvielu;
                        
                     
                           b)
                        
                        
                           maināmas degvielas transportlīdzekļiem, kuru darbināšanai izmanto benzīnu un E85 degvielu, reģistrē CO2 aiztaupījumus attiecībā uz benzīnu.
                        
                     
            
               4.   Tipa apstiprinātāja iestāde sertificētos CO2 aiztaupījumus, kas noteikti atbilstoši 1. un 2. punktam, un ekoinovācijas kodu, kas minēts 5. panta 1. punktā, ieraksta attiecīgajā tipa apstiprinājuma dokumentācijā.
            
            
               5.   Tipa apstiprinātāja iestāde visus sertificēšanā izvērtētos elementus ieraksta testa ziņojumā un glabā kopā ar verifikācijas ziņojumu, kas minēts 3. panta 2. punktā, un pēc pieprasījuma dara šo informāciju pieejamu Komisijai.
            
            
               6.   Tipa apstiprinātāja iestāde CO2 aiztaupījumus sertificē tikai tad, ja tā konstatē, ka inovatīvā tehnoloģija atbilst 1. pantā noteiktajiem nosacījumiem, un ja iegūtie CO2 aiztaupījumi ir 1 g CO2/km vai lielāki nekā robežvērtība, kas vieglo pasažieru automobiļu gadījumā noteikta Īstenošanas regulas (ES) Nr. 725/2011 9. panta 1. punkta a) apakšpunktā vai vieglo komerciālo transportlīdzekļu gadījumā noteikta Īstenošanas regulas (ES) Nr. 427/2014 9. panta 1. punkta a) apakšpunktā.
            
         
         
            5. pants
            Ekoinovācijas kods
            
               1.   Saskaņā ar šo lēmumu apstiprinātai inovatīvai tehnoloģijai piešķir ekoinovācijas kodu 30.
            
            
               2.   Sertificētos CO2 aiztaupījumus, kas ierakstīti ar atsauci uz minēto ekoinovācijas kodu, ražotāju vidējo īpatnējo emisiju aprēķināšanā var ņemt vērā tikai attiecībā uz 2020. kalendāro gadu.
            
         
         
            6. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 29. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 111, 25.4.2019., 13. lpp.
         
         
            (2)  Komisijas Īstenošanas regula (ES) Nr. 725/2011 (2011. gada 25. jūlijs), ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 194, 26.7.2011., 19. lpp.).
         
            (3)  Komisijas Īstenošanas lēmums (ES) 2017/785 (2017. gada 5. maijs) par vieglajos pasažieru automobiļos, ko darbina ar parastu iekšdedzes motoru, izmantojamu efektīvu 12 V motorģeneratoru apstiprināšanu par inovatīvu tehnoloģiju vieglo pasažieru automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 118, 6.5.2017., 20. lpp.).
         
            (4)  Komisijas Īstenošanas regula (ES) Nr. 427/2014 (2014. gada 25. aprīlis), ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem kravas automobiļiem saskaņā ar Eiropas Parlamenta un Padomes Regulu (ES) Nr. 510/2011 (OV L 125, 26.4.2014., 57. lpp.).
         
            (5)  Eiropas Parlamenta un Padomes Regula (EK) Nr. 443/2009 (2009. gada 23. aprīlis), ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (OV L 140, 5.6.2009., 1. lpp.).
         
            (6)  https://circabc.europa.eu/w/browse/f3927eae-29f8-4950-b3b3-d2e700598b52
         
            (7)  Komisijas Regula (EK) Nr. 692/2008 (2008. gada 18. jūlijs), ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (OV L 199, 28.7.2008., 1. lpp.).
         
            (8)  Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 101 – Vienoti noteikumi par tādu vieglo automobiļu apstiprināšanu, kurus darbina tikai iekšdedzes dzinējs vai hibrīds elektrisks spēka piedziņas bloks, attiecībā uz oglekļa dioksīda emisijas un degvielas patēriņa mērījumiem un/vai elektroenerģijas patēriņa un elektriskā diapazona mērījumiem, kā arī par tādu M1 un N1 kategoriju transportlīdzekļu apstiprināšanu, kurus darbina tikai elektrisks spēka piedziņas bloks, attiecībā uz elektroenerģijas patēriņa un elektriskā diapazona mērījumiem (OV L 138, 26.5.2012., 1. lpp.).
         
            (9)  Eiropas Parlamenta un Padomes Direktīva 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (OV L 263, 9.10.2007., 1. lpp.).
         
            (10)  Komisijas Regula (ES) 2017/1151 (2017. gada 1. jūnijs), ar ko papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai, groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Komisijas Regulu (EK) Nr. 692/2008 (OV L 175, 7.7.2017., 1. lpp.).
      
      
         
            PIELIKUMS
            METODOLOĢIJA TĀDU CO2 AIZTAUPĪJUMA NOTEIKŠANAI, KO GŪST NO 12 V MOTORĢENERATORU EFEKTĪVĀS ĢENERATORFUNKCIJAS IZMANTOŠANAS DAŽOS VIEGLAJOS PASAŽIERU AUTOMOBIĻOS UN VIEGLAJOS KOMERCIĀLAJOS TRANSPORTLĪDZEKĻOS
            1.   IEVADS
            Lai noteiktu CO2 emisijas aiztaupījumus, ko var attiecināt uz 12 V motorģeneratora efektīvās ģeneratorfunkcijas (“inovatīvā tehnoloģija”) izmantošanu dažos vieglajos pasažieru automobiļos (M1 kategorija) un vieglajos komerciālajos transportlīdzekļos (N1 kategorija), kas atbilst šā lēmuma 1. panta nosacījumiem, ir jānosaka:
            
                        1)
                     
                     
                        testēšanas apstākļi;
                     
                  
                        2)
                     
                     
                        testa aprīkojums;
                     
                  
                        3)
                     
                     
                        maksimālās izejas jaudas noteikšana;
                     
                  
                        4)
                     
                     
                        kā aprēķināmi CO2 aiztaupījumi;
                     
                  
                        5)
                     
                     
                        kā aprēķināma CO2 aiztaupījumu statistiskā kļūda.
                     
                  2.   SIMBOLI, PARAMETRI UN MĒRVIENĪBAS
            
               Simboli
            
            
                        
                           
                     
                     
                        —
                     
                     
                        CO2 aiztaupījumi (g CO2/km)
                     
                  
                        CO2
                        
                     
                     
                        —
                     
                     
                        oglekļa dioksīds
                     
                  
                        CF
                     
                     
                        —
                     
                     
                        pārrēķina koeficients, kas noteikts 3. tabulā
                     
                  
                        h
                     
                     
                        —
                     
                     
                        frekvence, kas noteikta 1. tabulā
                     
                  
                        I
                     
                     
                        —
                     
                     
                        strāvas stiprums, pie kāda veic mērījumu (A)
                     
                  
                        m
                     
                     
                        —
                     
                     
                        parauga mērījumu skaits
                     
                  
                        M
                     
                     
                        —
                     
                     
                        griezes moments (Nm)
                     
                  
                        n
                     
                     
                        —
                     
                     
                        rotācijas ātrums (min-1), kas noteikts 1. tabulā
                     
                  
                        P
                     
                     
                        —
                     
                     
                        jauda (W)
                     
                  
                        
                           
                     
                     
                        —
                     
                     
                        12 V motorģeneratora ģeneratorfunkcijas lietderības koeficienta standartnovirze (“motorģeneratora lietderība”) (%)
                     
                  
                        
                           
                     
                     
                        —
                     
                     
                        motorģeneratora vidējā lietderības koeficienta standartnovirze (%)
                     
                  
                        
                           
                     
                     
                        —
                     
                     
                        kopējo CO2 aiztaupījumu standartnovirze (g CO2/km)
                     
                  
                        U
                     
                     
                        —
                     
                     
                        testa spriegums, pie kāda veic mērījumu (V)
                     
                  
                        v
                     
                     
                        —
                     
                     
                        Eiropas Jaunā braukšanas cikla (NEDC) vidējais braukšanas ātrums (km/h)
                     
                  
                        Vpe
                        
                     
                     
                        —
                     
                     
                        lietderīgās jaudas patēriņš, kas noteikts 2. tabulā
                     
                  
                        
                           
                     
                     
                        —
                     
                     
                        aprēķināto CO2 aiztaupījumu jutīgums atkarībā no motorģeneratora lietderības
                     
                  
                        Δ
                     
                     
                        —
                     
                     
                        starpība
                     
                  
                        
                           
                     
                     
                        —
                     
                     
                        atskaites maiņstrāvas ģeneratora lietderības koeficients (%)
                     
                  
                        
                           
                     
                     
                        —
                     
                     
                        motorģeneratora lietderības koeficients (%)
                     
                  
                        
                           
                     
                     
                        —
                     
                     
                        motorģeneratora lietderības koeficienta vidējā vērtība darba punktā i (%)
                     
                  
               Indeksi
            
            Indekss “i” attiecas uz darba punktu.
            Indekss “j” attiecas uz parauga mērījumu.
            
                        MG
                     
                     
                        —
                     
                     
                        motorģenerators
                     
                  
                        m
                     
                     
                        —
                     
                     
                        mehānisks
                     
                  
                        RW
                     
                     
                        —
                     
                     
                        reāli apstākļi
                     
                  
                        TA
                     
                     
                        —
                     
                     
                        tipa apstiprināšanas apstākļi
                     
                  
                        B
                     
                     
                        —
                     
                     
                        atskaites
                     
                  3.   LIETDERĪBAS KOEFICIENTA NOTEIKŠANA
            Motorģeneratora lietderības koeficientu nosaka saskaņā ar ISO 8854:2012, izņemot elementus, kas norādīti šajā punktā.
            Tipa apstiprinātājai iestādei iesniedz pierādījumus, ka efektīvā 12 V motorģeneratora ātruma diapazoni atbilst 1. tabulā noteiktajiem. Mērījumus veic dažādos darba punktos, kā noteikts 1. tabulā. Motorģeneratora strāvas stiprumu definē kā pusi no nominālās strāvas visiem darba punktiem. Pie katra rotācijas ātruma motorģeneratora spriegumu un izejas strāvu uztur konstantu, spriegums ir 14,3 V.
            
               1. tabula
            
            
                        Darba punkts
                        i
                     
                     
                        Izturēšanas laiks
                        (s)
                     
                     
                        Rotācijas ātrums
                        
                           
                     
                     
                        Frekvence
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  Lietderības koeficientu katrā darba punktā aprēķina atbilstoši 1. formulai.
            
               1. formula
            
            
               
            Visus lietderības koeficienta mērījumus veic secīgi vismaz piecas (5) reizes. Aprēķina mērījumu vidējo vērtību katrā darba punktā ().
            Ģeneratorfunkcijas lietderības koeficientu () aprēķina atbilstoši 2. formulai.
            
               2. formula
            
            
               
            Motorģenerators rada mehāniskās jaudas aiztaupījumu reālos apstākļos () un tipa apstiprināšanas apstākļos (). Starpību starp abām vērtībām ) aprēķina atbilstoši 3. formulai.
            
               3. formula
            
            
               
            
                aprēķina atbilstoši 4. formulai, un  aprēķina atbilstoši 5. formulai.
            
               4. formula
            
            
               
            
               5. formula
            
            
               
            kur:
            
                        PRW
                        
                     
                     
                        :
                     
                     
                        nepieciešamā jauda (W) reālos apstākļos, kas ir 750 W;
                     
                  
                        PTA
                        
                     
                     
                        :
                     
                     
                        nepieciešamā jauda (W) tipa apstiprināšanas apstākļos, kas ir 350 W;
                     
                  
                        
                           
                     
                     
                        :
                     
                     
                        atskaites maiņstrāvas ģeneratora lietderības koeficients (%), kas ir 67 %.
                     
                  4.   CO2 AIZTAUPĪJUMU APRĒĶINĀŠANA
            12 V motorģeneratora ģeneratorfunkcijas CO2 aiztaupījumus aprēķina atbilstoši 6. formulai.
            
               6. formula
            
            
               
            kur:
            
                        v
                     
                     
                        :
                     
                     
                        NEDC vidējais braukšanas ātrums (km/h), kas ir 33,58 km/h;
                     
                  
                        VPe
                        
                     
                     
                        :
                     
                     
                        lietderīgās jaudas patēriņš, kā noteikts 2. tabulā;
                     
                  
                        CF
                     
                     
                        :
                     
                     
                        pārrēķina koeficients, kas noteikts 3. tabulā.
                     
                  
               2. tabula
            
            
               Lietderīgās jaudas patēriņš
            
            
                        Motora veids
                     
                     
                        Lietderīgās jaudas patēriņš (Vpe)
                        (1/kWh)
                     
                  
                        benzīna/E85 motors
                     
                     
                        0,264
                     
                  
                        benzīna/E85 motors ar turbopūti
                     
                     
                        0,280
                     
                  
                        dīzeļmotors
                     
                     
                        0,220
                     
                  
                        
                           LPG motors
                     
                     
                        0,342
                     
                  
                        
                           LPG motors ar turbopūti
                     
                     
                        0,363
                     
                  
                         
                     
                     
                        Lietderīgās jaudas patēriņš (Vpe)
                        (m3/kWh)
                     
                  
                        CNG (G20) motors
                     
                     
                        0,259
                     
                  
                        CNG (G20) motors ar turbopūti
                     
                     
                        0,275
                     
                  
               
            
               3. tabula
            
            
               Degvielas pārrēķina koeficients
            
            
                        Degvielas veids
                     
                     
                        Pārrēķina koeficients (CF) (g CO2/l)
                     
                  
                        benzīns/E85
                     
                     
                        2 330 
                     
                  
                        dīzeļdegviela
                     
                     
                        2 640 
                     
                  
                        LPG
                     
                     
                        1 629 
                     
                  
                         
                     
                     
                        Pārrēķina koeficients (CF) (g CO2/m3)
                     
                  
                        CNG (G20)
                     
                     
                        1 795 
                     
                  5.   STATISTISKĀS KĻŪDAS APRĒĶINĀŠANA
            Mērījumos radušās testēšanas metodoloģijas rezultātu statistiskās kļūdas izsaka skaitļos. Katram darba punktam standartnovirzi aprēķina atbilstoši 7. formulai.
            
               7. formula
            
            
               
            Efektīvā 12 V motorģeneratora lietderības koeficienta vērtības standartnovirzi () aprēķina atbilstoši 8. formulai.
            
               8. formula
            
            
               
            Motorģeneratora lietderības koeficienta standartnovirze () rada kļūdu CO2 aiztaupījumos (). Šo kļūdu aprēķina atbilstoši 9. formulai.
            
               9. formula
            
            
               
            6.   STATISTISKAIS NOZĪMĪGUMS
            Attiecībā uz katru tāda transportlīdzekļa tipu, variantu un versiju, kurā izmantota inovatīvā tehnoloģija, ir jāpierāda, ka atbilstoši 9. formulai aprēķināto CO2 aiztaupījumu kļūda nav lielāka kā starpība starp kopējiem CO2 aiztaupījumiem un Īstenošanas regulu (ES) Nr. 725/2011 un (ES) Nr. 427/2014 9. panta 1. punkta a) apakšpunktā noteikto minimālo ietaupījumu [aiztaupījumu] robežvērtību (sk. 10. formulu).
            
               10. formula
            
            
               
            kur:
            
                        MT
                     
                     
                        :
                     
                     
                        minimālā robežvērtība (g CO2/km);
                     
                  
                        
                           
                     
                     
                        :
                     
                     
                        kopējie CO2 aiztaupījumi (g CO2/km);
                     
                  
                        
                           
                     
                     
                        :
                     
                     
                        kopējo CO2 aiztaupījumu standartnovirze (g CO2/km);
                     
                  
                        
                           
                     
                     
                        :
                     
                     
                        CO2 korekcijas koeficients, pamatojoties uz pozitīvo masas starpību (Δm) starp motorģeneratoru un atskaites maiņstrāvas ģeneratoru, ko aprēķina atbilstoši 4. tabulai.
                     
                  
               4. tabula
            
            
               CO2 korekcijas koeficients papildu masas dēļ
            
            
                        Degvielas veids
                     
                     CO2 korekcijas koeficients(
                           )
                  
                        benzīns/E85
                     
                     
                        
                           
                     
                  
                        dīzeļdegviela
                     
                     
                        
                           
                     
                  
                        LPG
                     
                     
                        
                           
                     
                  
                        CNG
                     
                     
                        
                           
                     
                  Šajā tabulā Δm ir papildu masa, ko iegūst pēc efektīvā 12 V motorģeneratora uzstādīšanas. Šā papildu masa ir pozitīvā starpība starp efektīvo 12 V motorģeneratora masu un atskaites maiņstrāvas ģeneratora masu. Atskaites maiņstrāvas ģeneratora masa ir 7 kg. Papildu masu verificē un apstiprina verifikācijas ziņojumā, ko tipa apstiprinātājai iestādei iesniedz kopā ar sertifikāciju pieteikumu.
            7.   12 V MOTORĢENERATORS AR EFEKTĪVO ĢENERATORFUNKCIJU, KAS UZSTĀDĀMS VIEGLAJOS PASAŽIERU AUTOMOBIĻOS UN VIEGLAJOS KOMERCIĀLAJOS TRANSPORTLĪDZEKĻOS
            Tipa apstiprinātājai iestādei CO2 aiztaupījumi ir jāsertificē uz 12 V motorģeneratora un atskaites maiņstrāvas ģeneratora mērījumu pamata, izmantojot šajā pielikumā noteikto testēšanas metodoloģiju. Ja CO2 emisiju aiztaupījumi ir mazāki nekā Īstenošanas regulas (ES) Nr. 725/2011 vai (ES) Nr. 427/2014 9. panta 1. punkta a) apakšpunktā noteiktā robežvērtība, piemēro minēto regulu 11. panta 2. punkta otro daļu.